Publication: Magyar Közlöny
Issue: MK-2002-88 (Year: 2002, Number: 88)
Era: 1990-2004
Section: 2. § Az illetékekrõl szóló 1990. évi XCIII. törvény mellékletének XVII. A vállalkozói igazolvány és az üzlet mûködési engedélyének illetéke cím alatti 2. pontja helyébe a
Paragraph Index: 43

(2) A Felek közösen meghívhatják az Ügynökséget, hogy vegyen részt az ilyen megbeszéléseken. XII. Cikk Abban az esetben, ha az átvevõ Fél megsérti az Egyezmény III. Cikk (2) bekezdésének, a IV. Cikk (2) bekezdésének, az V—XI., vagy XIII. Cikkének valamelyik rendelkezését, vagy az átvevõ Fél megsérti vagy felmondja az Ügynökség biztosítéki rendszereit, mely tényt az Ügynökséggel konzultálva kell megállapítani, akkor az átadó Félnek jogában áll felfüggeszteni vagy megszüntetni a nukleáris anyagok további szállítását és az átvevõ Féltõl korrekciós lépések megtételét igényelni. Amennyiben a Felek közötti megbeszéléseket követõen ilyen korrekciós lépések 90 napon belül nem történnek meg, akkor az átadó Fél követelheti az Egyezmény hatálya alá tartozó nukleáris anyagok visszaszolgáltatását. A Felek egyetértenek abban, hogy nukleáris szerkezetnek bármelyik Fél általi robbantása az Egyezmény VI. Cikkének rendelkezéseibe ütközõnek minõsül. XIII. Cikk Az Egyezmény értelmezésébõl vagy végrehajtásából eredõ minden olyan vitát, amely nem nyer tárgyalásos megoldást, bármelyik Fél kérelmére választottbíróság elé kell terjeszteni, amely az e Cikk rendelkezései szerint kinevezett három választottbíróból áll. Mindkét Fél kinevez egyegy választottbírót, aki a saját állampolgára is lehet, és az így kinevezett két választottbíró jelöli ki harmadikként valamely harmadik állam állampolgárát, aki a testületben elnököl. Ha a választottbírósági eljárásra irányuló kérelem beterjesztését követõ 30 napon belül valamelyik Fél nem nevez ki választottbírót, akkor a vitában részt vevõ bármelyik Fél felkérheti a Hágai Nemzetközi Bíróság elnökét választottbíró kijelölésére. Ugyanezt az eljárást kell alkalmazni abban az esetben is, ha a második választottbíró kinevezésétõl vagy kijelölésétõl számított 30 napon belül nem jelölik ki a harmadik választottbírót. A választottbíróság határozatképes, ha tagjainak többsége jelen van. Valamennyi döntést a választottbíróság összes tagja szavazatainak többségével kell meghozni. A választottbíróság maga határozza meg eljárási szabályait. A választottbíróság valamennyi határozata és döntése kötelezõ a Felekre, és általuk végrehajtandó. Mindegyik Fél viseli az általa kijelölt bíró és saját jogi képviseletének költségeit. Az elnök költségeit, valamint az egyéb költségeket a Felek egyenlõ arányban viselik. XIV. Cikk

Source: https://magyarkozlony.hu/hivatalos-lapok/8208ee834e985ec162432e67d12fac2c62a0dfa1/dokumentumok/c11b42cee250ee7c58c28cebee78b11bb02d9607/letoltes